በሃገር ክህደት እና በሰብአዊ መብት ጥሰት ወንጀል የተጠረጠሩ የአዲስ አበባ ፖሊስ ኮሚሽን ነባር አመራሮች ላይ የመያዣ ትዕዛዝ ወጣ
በጋዜጣው ሪፖርተር አዲስ አበባ ፦በሃገር ክህደት እና በሰብአዊ መብት ጥሰት ወንጀል የተጠረጠሩ የአዲስ አበባ ፖሊስ ኮሚሽን በነበሩ አመራሮች ላይ የመያዣ ትዕዛዝ መውጣቱን የፌዴራል ፖሊስ ኮሚሽን አስታወቀ::ከኮሚሽኑ ያገኘው መረጃ እንደሚያመለክተው ፣ተጠርጣሪዎቹ መንግስት እና ሕዝብ የጣለባቸውን ከባድ ኃላፊነት ወደ ጎን በመተው መቀመጫቸውን ትግራይ ክልል በማድረግ የህወሓት ፀረ-ሰላም እና ፀረ-ሕዝብ ከሆኑ ከፍተኛ አመራሮች ተልዕኮ ተቀብለው ሲንቀሳቀሱ ነበር ::ከዚህ ባለፈም በጽንፈኝነት
አስተሳሰብ በመነሣት በኃይል ወደ ስልጣን የመምጣት ፍላጎትን
ካነገቡ ፀረ-ሰላም ኃይሎች ተልዕኮ በመቀበል በሀገር ውስጥ ሌሎችን በማደራጀት ሀገር የመበተን፣ ሁከትና ብጥብጥ እንዲፈጠር
እና ሕገ-መንግስታዊ
ሥርዓቱን አደጋ ላይ የሚጥል ተግባር ውስጥ በቀጥታ እና በተዘዋዋሪ መንገድ በመሳተፍ ሕዝብ በመንግሥት ላይ አመኔታ እንዳይኖረው በማድረግ በሃገር ክህደት እና በሰብዓዊ መብት ጥሰት ወንጀል የተጠረጠሩ በተለያዩ የአመራር ደረጃ ላይ የነበሩ የአዲስ አበባ ፖሊስ ኮሚሽን አመራሮች የመያዣ ትዕዛዝ እንደ ወጣባቸው አስታውቋል::የመያዣ ትዕዛዝ የወጣባቸው ተጠርጣሪዎች1. ኮማንደር ሰለሞን አብርሃ ብስራት2. ኮማንደር ኃይለማርያም ብርሃኔ ገብረማርያም3. ምክትል ኢንስፔክተር ክብሮም ገብሩ ገብረእግዚአብሄር4. ምክትል ኢንስፔክተር አረጋዊ ገብረሂወት አስፋው5. ረዳት ኢንስፔክተር ገዛኢ ገብረሂወት ገብረስላሴ6. ረዳት ኢንስፔክተር ተስፋ ኪሮስ ግደይ7. ረዳት ኢንስፔክተር
አርአያ ገብረአናንያ ኪዳኑ8. ረዳት ኢንስፔክተር ሰለሞን ወላይ ወልደአብዝጊ9. ዋና ሳጅን ሀይላይ ወልዱ ገብረማርያም10. ዋና ሳጅን ሀፍቱ ካህሳይ አብርሃ ናቸው።በመሆኑም መላው ህዝብ በተለይም ሰላም ወዳዱ የትግራይ ሕዝብ፣ እንዲሁም የሀገር መከላከያ ሰራዊት፣ የፖሊስ ሰራዊትና የደህንነት ተቋማት እነዚህን የጁንታው የህዋሓት የጥፋት ቡድን ተፈላጊዎች አባላትን አድኖ ለህግ ለማቅረብ እየተደረገ ባለው ተግባር በያሉበት የድርሻቸውን እንዲወጡ ኮሚሽኑ ጥሪ አቅርቧል::በቀጣይም የጁንታው ርዝራዥ ቡድን ተጠርጣሪዎችን ተከታትሎ በህግ ተጠያቂ እንዲሆኑ የማድረግ ስራውን አጠናክሮ የሚቀጥል መሆኑን በመግለጽ በጉዳዩ ዙሪያ ተከታታይ መረጃዎችን በመገናኛ ብዙሃን በኩል ለህብረተሰቡ ይፋ እንደሚያደርግ ኮሚሽኑ አስታውቋል::አዲስ ዘመን ህዳር
30/2013